turjo4nis/wikipedia-bn-dump-20250701 huggingface dataset:
থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে

থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে () (১৮৮৬-১৯৩৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের সপ্তম প্রধান ছিলেন।

সংক্ষিপ্ত জীবনী
থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে ১৮৮৬ খ্রিষ্টাব্দে তিব্বতের লাসা শহরে একটি তান্ত্রিক পরিবারে জন্মগ্রহণ করেন। তার পিতার নাম ব্সোদ-নাম্স-স্তোব্স-র্গ্যাল () এবং মাতার নাম ছিল ত্শে-গ্চিগ-স্গ্রোল-মা ()। তার দুই বছর বয়স হলে ত্রয়োদশ দলাই লামা তাকে দীক্ষা প্রদান করেন। ১৮৮৯ খ্রিষ্টাব্দে তাকে স্কাল-ব্জাং-পে-মা-দ্বাং-র্গ্যাল নামক র্দো-র্জে-ব্রাগ বৌদ্ধবিহারের ষষ্ঠ প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করা হয়। তার উল্লেখযোগ্য শিক্ষক ছিলেন 'জিগ্স-মেদ-র্গ্যাল-বা'ই-ম্যু-গু (), য়োংস-'দ্জিন-স্কাল-ব্জাং-ত্শুল-খ্রিম্স (), 'ম্ছিম্স-ফু-জুং-স্প্রুল (), র্গ্যাল-রোং-ব্স্তান-'দ্জিন-গ্রাগ্স-পা (), স্মিন-গ্লিং-ও-র্গ্যান-র্নাম-গ্রোল-র্গ্যা-ম্ত্শো (), ছু-ব্জাং-পে-মা-ঙ্গেস-দোন (), 'জিগ্স-মেদ-দ্পাল-গ্যি-সেং-গে (), থেগ-ম্ছোগ-ব্স্তান-'দ্জিন () প্রভৃতি বৌদ্ধ লামারা। তিনি কুড়ি বছর বয়সে কুন-ব্জাং-পে-মা-'গ্রোল-'দুল-র্দো-র্জে () নামক বৌদ্ধ লামার নিকট ভিক্ষুর শপথ গ্রহণ করেন। ১৯১১ খ্রিষ্টাব্দে তিনি র্দো-র্জে-ব্রাগ বৌদ্ধবিহারের সংস্কার সাধন করেন। তিনি শান্তিদেব রচিত বোধিসত্ত্বচর্যাবতার গ্রন্থের ওপর একটি টীকাভাষ্য রচনা করেন। তার উল্লেখযোগ্য শিষ্য ছিলেন ম্গো-ত্শা-ম্খান-ছেন-থেগ-ম্ছোগ-ব্স্তান-'দ্জিন (), ব্যাম্স-পা-ব্স্তান-পা'ই-র্গ্যাল-ম্ত্শান (), দ্রাগ-শুল-'ফ্রিন-লাস-রিন-ছেন () নামক উনচল্লিশতম সা-স্ক্যা-খ্রি-'দ্জিন প্রভৃতি।

তথ্যসূত্র

১৮৮৬-এ জন্ম
১৯৩৩-এ মৃত্যু
দোর্জে দ্রাক রিগদ্জিন ছেনপো
'জা-'ত্শোন-স্ন্যিং-পো

'জা-'ত্শোন-স্ন্যিং-পো () (১৫৮৫-১৬৫৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।

সংক্ষিপ্ত জীবনী 
'জা-'ত্শোন-স্ন্যিং-পো ১৫৮৫ খ্রিষ্টাব্দে তিব্বতের ওয়ারু নামক স্থানে জন্মগ্রহণ করেন। তার পিতার নাম ছিল ছোস-স্ক্যোং-ম্গোন-পো () এবং মাতার নাম ছিল নাম-লাংস-বু-খ্রিদ ()। কুড়ি বছর বয়সে তিনি মি-ফাম-ব্ক্রা-শিস-ব্লো-গ্রোস () নামক বোউদ্ধ ভিক্ষুর নিকট শ্রমণের শপথ গ্রহণ করেন। ১৬২০ খ্রিষ্টাব্দে তিনি পদ্মসম্ভবের ধর্মসঙ্গিনী য়ে-শেস-ম্ত্শো-র্গ্যাল রচিত ম্ত্শো-র্গ্যাল-গ্যি-ফ্যাগ-ব্রিস-মা () নামক গ্রন্থটি আবিষ্কার করেন। পরবর্তীকালে তিনি দ্কোন-ম্ছোগ-স্প্যি-'দুস () নামক অপর একটি গ্রন্থ আবিষ্কার করেন। তিনি বাং-রি-'জোগ-পো () নামক একটি বৌদ্ধবিহারও প্রতিষ্ঠা করেন। ঙ্গাগ-গি-দ্বাং-পো নামক তৃতীয় র্দো-র্জে-ব্রাগ-রিগ-'দ্জিন-ছেন-পো, ছোস-দ্ব্যিংস-র্দো-র্জে নামক দশম র্গ্যাল-বা-কার্মা-পা, দ্পাগ-ব্সাম-দ্বাং-পো নামক পঞ্চম র্গ্যাল-দ্বাং-'ব্রুগ-পা প্রভৃতি অবতারী লামারা তার উল্লেখযগ্য শিষ্য ছিলেন।

তথ্যসূত্র

আরো পড়ুন 
 Dudjom Rinpoche. The Nyingma School of Tibetan Buddhism. Translated by Gyurme Dorje and Matthew Kapstein. Boston: Wisdom, 2002, pp. 809–812.
 Khetsun Sangpo. 1973. Biographical Dictionary of Tibet and Tibetan Buddhism. Dharamsala: Library of Tibetan Works and Archives, vol. 3, p. 772.

গ্তের-স্তোন
১৫৮৫-এ জন্ম
১৬৫৬-এ মৃত্যু
উমিয়া শহর গীর্জা

উমিয়া শহর গীর্জা () হল সুইডেনের ভ্যানোর্টস্পার্কেন ও উমে নদীর উত্তর পাশের কেন্দ্রীয় উমিয়ার একটি গীর্জা। ১৮৯৪ সালে এর উদ্বোধন সম্পন্ন হয়।

শহরের স্থপতি ফ্রেডরিক ওলাস লিন্ডস্ট্রম এর নকশা করেন এবং গীর্জাটি পাথরের ফাউন্ডেশনের পর ইট দিয়ে তৈরি হয়েছে। ১৮৯২ থেকে ১৮৯৪ সালের মধ্যে গীর্জাটি নির্মিত হয় এবং ঐ অঞ্চলে তিনটি গীর্জার প্রকল্পের মধ্যে একটি। এর তিনটি সংস্কার ভবনকে সত্যিকার চেহারায় ফিরিয়ে এনেছে।

ইতিহাস

প্রথম সংস্কার 
১৯২৯ সালে গীর্জার কাউন্সিল গীর্জার এক বড় ধরনের সংস্কারের সিদ্ধান্ত গ্রহণ করে। ছিদ্রযুক্ত ছাদ, ছাদের উপর মুরালের পাশাপাশি অন্যান্যর ক্ষয় বড় ধরনের সংস্কারের প্রয়োজনীয়তাকে স্বীকার করে। এর আগে সামাণ্যকিছু সংস্কার কাজই করা হয়েছিল। এর অন্যতম একটি ইচ্ছা ছিল ১৮৯০ সালের গীর্জার স্থাপত্যের চিত্রটিকে ধ্বংস করে দেয়ার মাধ্যমে "এখন পর্যন্ত স্থাপত্যের সবচেয়ে কঠিন সময়ের অবক্ষয়"-এর প্রতিফলন করা। প্রাসাদের স্থপতি নাট নর্ডেনস্কজোল্ড গীর্জার তদন্ত করার জন্য নির্ধারিত হন এবং এই সংস্কারের জন্য প্রকল্প নির্ধারণ করেন যা ১৯৩০ সালে শেষ হয়। এর অন্যতম পরিকল্পনা ছিল অতিরিক্ত স্তম্ভ যোগ করা। ২৭শে ডিসেম্বর, ১৯৩৫ গীর্জার কাউন্সিল প্রাসাদের স্থাপত্যের প্রকল্প অনুমোদন করে। ১৭ই ডিসেম্বর গীর্জার কাজ শুরু হয়। এর গ্যালারী সম্প্রসারিত হয়, ভেন্টিলেশনের কাজ করা হয়, আভ্যন্তরীণ দরজার প্রবেশদ্বারের সাথে যুক্ত হয়; মেঝের কিছুটা অংশ চুনাপাথর স্ল্যাব দ্বারা প্রতিস্থাপিত হয় এবং স্নিগ্ধ সাদা রঙ দিয়ে এর ভেতরের দিকটা রঙ করা হয়। ১৯৩৭ সালের আগমনীর প্রথম রবিবারেই এর কাজ শুরু করে এবং লুলিয়ার ডাইওসিজের বিশপ ওলোফ বার্গকিভিস্ট এর কাজে নিয়োজিত হয়।

সেতুর নির্মাণ 
১৯৭১ সালে ঠিক করা হয় যে ওস্ট্রা কিয়ের্কগাটান উমে নদীর ওপর দিয়ে আরো সম্প্রসারিত হবে এবং এটি কিয়ের্কব্রোন নামক নদীর ওপরকার তৃতীয় সেতু হিসেবে নির্মিত হবে। এসময় উক্ত অঞ্চলে একটি সমাধি উত্তোলিত হয়। সুইডীয় ফোর্নমিনেস্লাগেন অনুযায়ী ১৯৭২ সালের গ্রীষ্ম পর্যন্ত এর নির্মাণকাজ বন্ধ ছিল যতদিন না প্রত্নতাত্ত্বিকেরা ওখানের কাজ শেষ করেন। সমাধির সত্যিকার সীমানা অনির্ধারিত ছিল। এখান থেকে মোট ৪০টি সমাধি উত্তোলিত হয় এবং এর কোনপ্রকার মানচিত্র ছিল না। এখানে মোট ৬০টি কঙ্কাল পাওয়া যায়। এর শেষের সমাধিতে নাম পাওয়া যায়, যা ছিল গভর্নর পিয়েরে অ্যাডাম স্ট্রমবার্গের। কোন ফলক না পাওয়া গেলেও ধারণা করা হয় যে তারই পারিবারিক কবরস্থান ছিল এটি। সম্ভবত ১৮৮৭ সালের অগ্নিকাণ্ডে এটি ধ্বংসপ্রাপ্ত হয় এবং পরিবারের সকল নথিপত্র পুড়ে যায়। এর অবশিষ্টাংশ উদ্ধার ও পরীক্ষিত হওয়ার পরে সেগুলো প্লাস্টিকের ব্যাগে করে গীর্জায় নিয়ে আসা হয়। গীর্জার পরিচ্ছনতারক্ষক এগুলো কোনরূপ প্রকৃত অংশ যাচাইয়ের আগেই সেগুলোকে পুনরায় দাফন করেন এবং এর অল্পকাল পরেই তিনি মারা যান।

তথ্যসূত্র

বহিঃসংযোগ 

 Umeå stads kyrka 

সুইডেনের গির্জা
১৮৯৪-এ সম্পন্ন গির্জা
ভ্যাস্টারবটেন প্রদেশের ভবন ও স্থাপত্য
উমিয়া
ওয়াটারলু বিশ্ববিদ্যালয়

ওয়াটারলু বিশ্ববিদ্যালয় কানাডার অন্টারিওর ওয়াটারলুতে অবস্থিত একটি পাবলিক বিশ্ববিদ্যালয়। এর মূল ক্যাম্পাস ৪০৪ হেক্টর জমিতে অবস্থিত। এটি ছয়টি ফ্যাকাল্টি এবং দশটি ফ্যাকাল্টি-ভিত্তিক স্কুলের মাধ্যমে অ্যাকাডেমিক প্রোগ্রাম পরিচালনা করেন। এর প্রায় ২৬০০০ উপস্নাতক এবং ৪০০০ স্নাতকোত্তর শিক্ষার্থী রয়েছে।

তথ্যসূত্র 

কানাডার বিশ্ববিদ্যালয়
১৯৫৬-এ প্রতিষ্ঠিত শিক্ষাপ্রতিষ্ঠান
অন্টারিওর বিশ্ববিদ্যালয়
১৯৫৬-এ প্রতিষ্ঠিত বিশ্ববিদ্যালয় ও কলেজ
জাঁ শার্ল লেওনার দ্য সিসমন্দি

জাঁ শার্ল লেওনার দ্য সিসমন্দি () (১৯ মে, ১৭৭৩ – ২৫ জুন, ১৮৪২), যার আসল নাম ছিল সিসমন্দি, ছিলেন একজন জেনেভায় জন্মগ্রহণকারী অর্থনীতিবিদ ও লেখক। তিনি বিখ্যাত ছিলেন ফরাসি ও ইতালির ইতিহাস এবং তার অর্থনৈতিক ধারনার জন্য।

শৈশব 
তার বাবা ছিলেন কালভাঁপন্থি যাজক, পরিবারটি ছিল ধনী, জেনেভার অভিজাত সমাজের একটি। তিনি শৈশবে লিয়োঁ শহরে কেরানির কাজ করতে যান। তখন তার বয়স ১৮ এবং লেখাপড়া বন্ধ হয়ে যায়। ১৭৯৩ সালের গোড়ার দিকে তার পরিবার ইংল্যান্ডে পাড়ি জমায়। ১৭৯৮ সালে জেনেভা সরকারিভাবে ফ্রান্সের দখলে চলে গেলে সিসমন্দি পরিবার ফ্রান্সে ফিরে যায়।

কর্মজীবন
১৮০৩ সালে অর্থনীতি বিষয়ক রচনা ব্যবসা বাণিজ্যিক সম্পদ প্রকাশিত হয়। ষোড়শ লুইয়ের উপদেষ্টা নেকার ও তার কন্যা  মাদাম দ্য ন্তলকে ঘিরে লেখকদের যে চক্রটি গড়ে উঠেছিলো তাতে সিসমন্দি নিয়মিত যোগ দিতেন। এই সাহিত্যিক গোষ্ঠীর রোমান্টিকতাবাদী ধ্যানধারণার ছাপ পড়েছিল সিসমন্দির জীবনে। এই সময় তিনি কয়েক খণ্ডে লেখেন ইতালির ইতিহাস। ১৮১৩ সালে তিনি প্যারিস যান, দেখেন নেপোলিয়নের পতন, বুরবোঁ রাজবংশের প্রতিষ্ঠা এবং শত দিবস-এর নিদারুণ ঘটনাবলি। এসব ঘটনার মধ্য দিয়ে তিনি হয়ে পড়েন নেপোলিয়নের সমর্থক।

ওয়াটার লুতে ফ্রান্সের পরাজয় এবং ভিয়েনা কংগ্রেসের গ্লানির পর সিসমন্দি ফিরে যান সুইজারল্যান্ডে। তিনি ১৮১৯ সালে বিয়ে করেন এক ইংরেজ তরুণীকে। আজীবন তাদের কোনো সন্তানাদি হয়নি। এই বছরগুলোতে গড়ে উঠে তার সামাজিক অর্থনৈতিক ধ্যানধারণাগুলো যা তিনি বিবৃত করেন অর্থশাস্ত্রের নতুন মূলসূত্রগুচ্ছ বা জনসংখ্যা এবং সম্পদের মধ্যে সম্পর্ক প্রসঙ্গ নামক বইতে। ১৮১৯ সালে প্রকাশিত হয় এর প্রথম সংস্করণ। এই বইখানার জন্য অর্থনীতিবিদ হিসেবে তার খ্যাতি ছড়িয়ে পড়ে সারা ইউরোপে। ১৮২৭ সালে দ্বিতীয় সংস্করণ প্রকাশিত হলে ইংল্যান্ডের ডেভিড রিকার্ডো এবং ফ্রান্সের জাঁ বাতিস্ত সে' সম্প্রদায়ের সংগে তার তর্কযুদ্ধটা হয়ে ওঠে আরো তীব্র এবং প্রাণবন্ত। এই সংস্করণটিকে কেন্দ্র করেই ৭০ বছর পরে ১৮৯৭ সালে ভ্লাদিমির লেনিন প্রবৃত্ত হন সিসমন্দির মূল্যায়নে। সারা জীবনে তিনি ছিলেন দারুণ পরিশ্রমী। জীবনের শেষ দিন অবধি দিনে আট ঘণ্টার বেশি কাটাতেন পড়ার টেবিলে। তার সংগৃহীত রচনাবলী প্রকাশিত হয় ৭০ খণ্ডে।

প্রধান রচনাসমূহ 

 Tableau de l'agriculture toscane (১৮০১)
 ব্যবসা বাণিজ্যিক সম্পদ, (De la richesse commerciale) (১৮০৩)
 The History of the Italian Republics in the Middle Ages (Histoire des républiques italiennes du Moyen Âge) (16 vols.) (1807–18).  Sismondi's most important historical work, on Italy's republican past, which became an inspiration to 19th-century Italian nationalists.
  De l'intérêt de la France à l'égard de la traite des nègres (1814)
 Examen de la Constitution française (1815)
 Political Economy (1815)
 অর্থশাস্ত্রের নতুন মূলসূত্রগুচ্ছ বা জনসংখ্যা এবং সম্পদের মধ্যে সম্পর্ক প্রসঙ্গ, (Nouveaux principes d'économie politique, ou de la richesse dans ses rapports avec la population) (১৮১৯)
 ফরাসিদের ইতিহাস, (Histoire des Français) (১৮২১–১৮৪৪)
 Les colonies des anciens comparées à celles des modernes (1837)
 Études de sciences sociales (1837)
 Études sur l'économie politique (1837)
 Précis de l'histoire des Français (1839)
  (1857)

নোটসমূহ

তথ্যসূত্র
 

১৭৭৩-এ জন্ম
১৮৪২-এ মৃত্যু
জেনেভা থেকে মানুষ
রয়েল সুয়েডীয় বিজ্ঞান অ্যাকাডেমির সদস্য
১৯শ শতাব্দীর অর্থনীতিবিদ
১৯শ শতাব্দীর পুরুষ লেখক
ওয়ান লাভ, ওয়ান রিদম – ২০১৪ ফিফা বিশ্বকাপ অফিসিয়াল অ্যালবাম

ওয়ান লাভ, ওয়ান রিদম – ২০১৪ ফিফা বিশ্বকাপ অফিসিয়াল অ্যালবাম (ইংরেজি: One Love, One Rhythm – The 2014 FIFA World Cup Official Album) সনি মিউজিক এন্টারটেইনমেন্ট কর্তৃক মে ৮, ২০১৪ সালে মুক্তিপ্রাপ্ত একটি সংকলন অ্যালবাম। এর বৈশিষ্টায়িত গানসমূহ লিখিত এবং নির্বাচিত হয়েছে ব্রাজিলের ২০১৪ ফিফা বিশ্বকাপের জন্যে।

তথ্য 
ওয়ান লাভ, ওয়ান রিদম সুপরিচিত ব্রাজিলীয় গায়কদের দ্বারা গাওয়া গানের সংকলন। এদের মধ্যে রয়েছেন, এরলিন্ডো ক্রুজ, "তাতু বম ডি বোলা" (অফিসিয়াল ২০১৪ ফিফা মাসকট) গানের পরিবেশনকারী, সের্গিও মেনডেস, বেবেল গিলবার্তো এবং সুপারসং চূড়ান্ত প্রতিযোগী রডরিগো এলেক্সেই ফিচারিং পিটার গিল পরিবেশিত ১৯৬০ সালের আমেরিকান ডো-ওপ সংগীত দল দ্যা ইসলে ব্রাদার্সের মূল গান, নরওয়েজিয়ান-স্প্যানিশ পপ গায়ক আডেলেন, কানাডিয়ান রেগা পপ সংগীত দল ম্যাজিক! এবং বাহামিয়ান পপ/জুনকানো সংগীত দল বাহা মেন। অফিসিয়াল গান এবং মাসকট গানের রিমিক্স করেছেন আফ্রো-ব্রাজিলীয় কার্নিভ্যালের ব্লক ওলোডাম এবং ডিজে মেমে, যথাক্রমে, অ্যালবামে ডিলাক্স সংস্করণ বোনাস ট্র্যাক হিসেবে ফিচারিং করা হয়েছে। মিকা নাকাশিমা এবং মিলিয়াহ কাটো কর্তৃক সঞ্চালিত জাপানি গান "ফাইটার", যা জুন ৪, ২০১৪ জাপানে একক সংগীত হিসেবে প্রকাশ করা হয়েছে। পাশাপাশি ছিলো প্রাগোড দল সিরিকো কর্তৃক "লেপো লেপো" গানটি, যা ২০১৪ ব্রাজিলীয় কার্নিভ্যালের থিম সংগীত হিসেবে বিবেচিত।

একক 
ওয়ান লাভ, ওয়ান রিদম অ্যালবামের প্রথম গান "ইউ আর ওয়ান (ওলে ওলা)," মার্কিন শিল্পী পিটবুল এবং জেনিফার লোপেজ এবং ব্রাজিলীয় এক্সি গায়ক ক্লদিয়া লেইতের মধ্যকার সহযোগিতায় তৈরি। এটি এপ্রিল ৮, ২০১৪ সালে মুক্তি পায় এবং টুর্নামেন্টের অফিসিয়াল থিম সঙ্গীত হিসেবে পরিবেশিত হয়। দ্বিতীয় একক "ভিডা," রিকি মার্টিন কর্তৃক রেকর্ডকৃত একটি দ্বিভাষিক ইংরেজি এবং স্প্যানিশ গান যা সনি মিউজিক এন্টারটেইনমেন্ট কর্তৃক অনুষ্ঠিত একটি অনলাইন সঙ্গীত প্রতিযোগিতায় সুপারসং হিসেবে বিবেচিত। এই গান এপ্রিল ২২, ২০১৪ সালে মুক্তি পায়। ভোটদাতারা তাদের প্রিয় গান হিসাবে আমেরিকান গায়ক-গীতিকার এলিয় কিং-এর "ভিডা" গানটি বেছে নিয়েছে।

Third single "Dar um Jeito (We Will Find a Way)," performed by Carlos Santana and Wyclef Jean featuring Avicii and Alexandre Pires, serves as the World Cup's official anthem. It was released on April 29, 2014. Fourth single, "Olé", was released as a digital download at May 12, 2014.

গানের তালিকা

আরও দেখুন 
 ফিফা বিশ্বকাপ অফিসিয়াল সংগীত

তথ্যসূত্র

বহিঃসংযোগ 

২০১৪ ফিফা বিশ্বকাপ
২০১৪-এর সংকলন অ্যালবাম
ফিফা বিশ্বকাপ সংকলন অ্যালবাম
Albums produced by RedOne
Albums produced by Dr. Luke
অর্থনৈতিক রোমান্টিকতাবাদের চরিত্র নির্ধারণ

অর্থনৈতিক রোমান্টিকতাবাদের চরিত্র নির্ধারণ () হচ্ছে ভ্লাদিমির লেনিন কর্তৃক ১৮৯৭ সালের বসন্তকালে লিখিত এবং ১৯০৮ সালে প্রকাশিত একটি বই। এই বইতে লেনিন প্রমাণ করেন যে, সিসমন্দি, প্রুধোঁ এবং রাবার্টাসরা ছিলেন পশ্চিম ইউরোপীয় রোমান্টিকতাবাদ তথা পাতি-বুর্জোয়া সমাজতন্ত্রের প্রবক্তা। রুশীয় নারোদবাদী, উদারনৈতিক ও আইনি মার্কসবাদীদের বিরুদ্ধে ১৮৮০ ও ১৮৯০ দশকের মতাদর্শিক ও ব্যবহারিক লড়াইয়ে এ-বই গুরুত্বপূর্ণ ভূমিকা পালন করে।

তথ্যসূত্র

বহিঃসংযোগ 
 A Characterisation of Economic Romanticism (SISMONDI and OUR NATIVE SISMONDISTS at the Marxist Internet Archive

১৯০৮-এর বই
সাম্যবাদ সম্পর্কিত বই
ভ্লাদিমির লেনিন রচনাবলী
তামোল পান

তামোল পান হলো তাম্বুল বা সুপারি সহযোগে পরিবেশিত পান। তামোল পানের ব্যবহার অসমীয়া সংস্কৃতির অবিচ্ছেদ্য অংশ। বিবাহ, অন্নপ্রাসন, পূজা-পার্বণ ও অন্যান্য মঙ্গলিক ও সামাজিক কাজে তামোল পান ব্যবহার করা হয়। সাধারনতঃ অসমের গ্রামীণ অঞ্চলে তামোল পানের প্রচলন বেশি যদিও অসমের শহরাঞ্চলে কম বেশি পরিমাণে এর প্রচলন দেখা য়ায়। বর্তমান দিনে অসমে অনেক ব্যবসায়ী তামোল পান বিক্রি করে জীবিকা নির্বাহ করেন।

তামোল পানের ব্যবহার

বাংলার পানকে অসমীয়া ভাষায় পান বলে যদিও আসামের পান দেখতে একটু ভিন্ন ধরনের ও স্বাদ ভিন্ন হয়। চা, জলপান ও ভাত খাওয়ার পর তামোল পান খেঁয়ে মুখ সতেজ করা এক প্রাচীন অসমীয়া পরম্পরা। গুরুজন ও সম্মানীয় ব্যক্তিদের তামোল পান খেতে দিয়ে সম্মান ও শ্রদ্ধা জানানো হয়। বিবাহ, অন্নপ্রাশন, নামঘর ও নানান ধরনের অনুষ্ঠানে তামোল পানের ব্যবহার দেখা যায়। অসমের কিছু স্থানভেদে দোষী ব্যক্তি তামোল পান দিয়ে জনসাধারন থেকে ক্ষমা চাওয়ার এক প্রচলিত নিয়ম আছে। অসমীয়া বিবাহের প্রবেশ দ্বারে খরাই পাত্রে তামোল পান রেখে আমন্ত্রিত অতিথিদের স্বাগত জানানোর নিয়ম বহুপ্রাচীন কাল থেকে দেখা যায়। অসমীয়া সংস্কৃতির অন্যতম প্রতীক খরাই বা পান বাটায় তামোল পান চুন, সাদা, জর্দা ইত্যাদি দিয়ে পরিবেশন করা হয়। অসমবাসিদের মধ্যে তামোল পান বহুল ভাবে নেশাকর দ্রব্য হিসেবে প্রচলির। পানের দোকান চালিয়ে অনেক দরিদ্র পরিবার জীবিকা নির্বাহ করে। ২০টি পানের সংহতিকে এক গুছি ও ৮০টি সুপারীর সংহতিকে এক পুন বলে।

উৎপত্তি

সুপারী গাছের ফলকে অসমীয়া ভাষায় তামোল বলে । কাঁচা অবস্থায় সুপারীকে কেঁচা তামোল, মাটিতে গর্ত খোড়ে পঁচিয়ে বানানো সুপারীকে বুড়া তামোল ও শুকনা সুপারীকে খুকান তামোল বলে। পান লতা জাতীয় উদ্ভিদ। আসামে পশ্চিমবঙ্গ থেকে আমদানিকৃত পান পাওয়া যায় যাহা অসমে বাংলাপান ও মিঠাপট্টিপান নামে পরিচিত। অসমের মাটিতে “গছপান” নামক পানের চাষ হয় এবং গছপান অসমীয়া সংস্কৃতিতে ব্যবহৃত পান।

ধর্মীয় গ্রন্থে তামোল পানের আভাস
হিন্দু  শ্রাস্ত্রে তামোল পান সমন্ধে উল্লেখ করা আছে। শাস্ত্রমতে ভগবান শ্রীকৃষ্ণ গোপনে বিজেতার ঘরে যান। কথার সত্যতা প্রমাণ করার জন্য রাধা বিজেতার গৃহে উপস্থিত হন। ভগবান শ্রীকৃষ্ণ পূর্বাভাস পেয়ে নিজে সুপারী গাছের রূপ ও বিজেতা পান গাছের রূপ ধারণ করেন। উক্ত কারণে পান-সুপারী দেবতার প্রসাদ হিসাবে বিবেচিত হয়। কথিত মতে মুনিবর নারদ বৈকুন্ঠ থেকে এই ফল পৃথিবীতে মানুষের ভোগের জন্য  এনেছিলেন।

তথ্যসূত্র

আসামের সংস্কৃতি
খাদ্য
জেমস ডোনাল্ড মিন্ডল

জেমস ডোনাল্ড মিন্ডল জোসেফ এম পেটিট মাইক্রোইলেক্ট্রনিক্স রিসার্চ সেন্টার এবং মার্কাস ন্যানটেকনোলজি রিসার্চ সেন্টার এর পরিচালক এবং জর্জিয়া ইন্সটিটিউট অব টেকনোলজির জোসেফ এম পেটিট চেয়ার প্রফেসর অব মাইক্রোইলেক্ট্রনিক্স।

জীবনী
মিন্ডল কার্নেগী মেলন বিশ্ববিদ্যালয় থেকে তড়িৎ প্রকৌশলে ১৯৫৫ সালে বিএস, ১৯৫৬ সালে এমএস এবং ১৯৫৮ সালে পিএইচডি ডিগ্রি অর্জন করেন। ১৯৬৫ থেকে ১৯৬৭ সাল পর্যন্ত নিউ জার্সির ফোর্ট মনমাউথে ইউএস আর্মি ইলেক্ট্রনিক্স ল্যাবরেটরীজ এর ইন্টিগ্রেটেড ইলেক্ট্রনিক্স ডিভিশন এর প্রতিষ্ঠাতা পরিচালক ছিলেন। ১৯৬৭ সালে স্ট্যানফোর্ড বিশ্ববিদ্যালয় এর তড়িৎ প্রকৌশলের জন এম ফ্লুক অধ্যাপক হিসেবে যোগদান করেন। তিনি স্কুল অব ইঞ্জিনিয়ারিং এর অ্যাসোসিয়েট ডীন ফর রিসার্চ, সেন্টার ফর ইন্টিগ্রেটেড সিস্টেমস এর পরিচালক এবং ইন্টিগ্রেটেড সারকিটস ল্যাবরেটরী প্রতিষ্ঠাতা পরিচালক ছিলেন। ১৯৮৬ সালে তিনি রেনসেলার পলিটেকনিক ইন্সটিটিউট এর সিনিয়র ভাইস প্রেসিডেন্ট ফর অ্যাকাডেমিক অ্যাওয়ার্ডস এবং প্রভোস্ট হিসেবে যোগদান করেন এবং ১৯৯৩ সাল পর্যন্ত দায়িত্ব পালন করেন।

পুরস্কার ও সম্মাননা
 আজীবন ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স
 ফেলো, আমেরিকান অ্যাসোসিয়েশন ফর দ্য অ্যাডভান্সমেন্ট অব সায়েন্স
 সদস্য, ন্যাশনাল অ্যাকাডেমি অব ইঞ্জিনিয়ারিং
 প্রতিষ্ঠাতা সম্পাদক, আইইই জার্নাল অব সলিড-স্টেট সার্কিটস, ১৯৬৬-১৯৭১
 1999 SIA University Research Award
 1997 Hamerschlag Distinguished Alumnus Award, Carnegie Mellon University
 1991 Benjamin Garver Lamme Medal from ASEE
 1990 IEEE Education Medal "for establishment of a pioneering academic program for the fabrication and application of integrated circuits"
 সদস্য, আমেরিকান অ্যাকাডেমি অব আর্টস অ্যান্ড সায়েন্সেস
 সদস্য, ন্যাশনাল অ্যাকাডেমি অব ইঞ্জিনিয়ারিং and its Academic Advisory Board
 1989 IEEE Solid-State Circuits Medal for "contributions to solid-state circuits and solid-state circuit technology"
 1988 IEEE International Solid-State Circuits Conference, Beatrice K. Winner Award
 IEEE Electron Devices Society's 1980 J.J. Ebers Award for "contributions to the field of medical electronics and for his research and teaching in solid-state electronics"
 Outstanding Paper Awards: IEEE International Solid-State Circuits Conferences, 1970, 1975, 1976, 1977, 1978
 IEEE Third Millennium Medal, 2000
 Georgia Institute of Technology 2001 Distinguished Professor Award
 IEEE International Solid State Circuits Conference, First Place on 50-Year Anniversary Author Honor Roll, 2003
 SRC Aristotle Award, 2004
 IITC Outstanding Student Paper Award 1999, 2005, 2006
 আইইই মেডেল অব অনার, ২০০৬
 Eminent Member of Eta Kappa Nu, 2007

তথ্যসূত্র

কার্নেগী মেলন বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
আইইইই মেডেল অব অনার বিজয়ী
১৯৩৩-এ জন্ম
২০২০-এ মৃত্যু
ব্স্তান-'দ্জিন-লেগ্স-ব্শাদ

ব্স্তান-'দ্জিন-লেগ্স-ব্শাদ () (মৃত্যু-১৬৬৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ব্স্তান-'দ্জিন-লেগ্স-ব্শাদ ষোড়শ শতাব্দীতে দক্ষিণ পূর্ব তিব্বতের কোংপো নামক স্থানে জন্মগ্রহণ করেন। তিনি দ্বাগ্স-পো () এবং গ্যুমে মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুমে তন্ত্র মহাবিদ্যালয়ে সাত বছর এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে সাত বছর প্রধানের পদে অধিষ্ঠিত থাকেন। ১৬৩৮ খ্রিষ্টাব্দে তিনি দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা হিসেবে মনোনীত হন। এর কিছুদিনের মধ্যে এই বিহার বিশ্ববিদ্যালয়ের শার-র্ত্সে () এবং ব্যাং-র্ত্সে () মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করলে ব্স্তান-'দ্জিন-লেগ্স-ব্শাদ খাম্স অঞ্চলে পালিয়ে যেতে বাধ্য হন।

তথ্যসূত্র 

 

১৬৬৪-এ মৃত্যু
গানদেন ত্রিপা
দ্গে-'দুন-রিন-ছেন-র্গ্যাল-ম্ত্শান

দ্গে-'দুন-রিন-ছেন-র্গ্যাল-ম্ত্শান () (১৫৭১-১৬৪২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সায়ত্রিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
দ্গে-'দুন-রিন-ছেন-র্গ্যাল-ম্ত্শান ১৫৭১ খ্রিষ্টাব্দে তিব্বতের খাম্স অঞ্চলের 'জাং-ঝাব্স () নামক স্থানে জন্মগ্রহণ করেন। তিনি সেরা বৌদ্ধবিহার বিশ্ববিদ্যালয় এবং গ্যুতো মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬১৯ খ্রিষ্টাব্দে তিনি থাং-রিং বৌদ্ধবিহার স্থাপন করেন। ১৬৩৮ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () এবং ব্যাং-র্ত্সে () মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করলে  দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা ব্স্তান-'দ্জিন-লেগ্স-ব্শাদ খাম্স অঞ্চলে পালিয়ে যেতে বাধ্য হলে তিনি পরবর্তী প্রধান হিসেবে নির্বাচিত হন এবং পাঁচ বছর এই পদে থাকেন।

তথ্যসূত্র 

১৫৭১-এ জন্ম
১৬৪২-এ মৃত্যু
গানদেন ত্রিপা
লাভর কর্নিলভ

লাভর জর্জিয়েভিচ কর্নিলভ (, ; ১৮ আগস্ট, ১৮৭০ - ১৩ এপ্রিল, ১৯১৮) ছিলেন জারের আমলে রুশ সৈন্যবাহিনীর জেনারেল ও রাজতন্ত্রী। ১৯১৭ সালের জুলাই থেকে রুশ সৈন্যবাহিনীর সর্বোচ্চ অধিনায়ক, সেপ্টেম্বরে প্রতিবিপ্লবী বিদ্রোহে নেতৃত্ব দেন। বিদ্রোহ দমনের পর ধৃত ও কারাগারে নিক্ষিপ্ত হন, জেল থেকে দন অঞ্চলে পালিয়ে যান এবং সেখানে শ্বেতরক্ষী 'স্বেচ্ছাবাহিনীর' একজন সংগঠক হয়ে ওঠেন এবং পরে তার সেনাপতি হন। ইয়েকাতেরিনোদারের নিকট যুদ্ধে নিহত হন।

বিপ্লব-পূর্ব জীবন

রুশ গৃহযুদ্ধ

সম্মাননা ও পুরস্কারসমূহ

তথ্যসূত্র

পুস্তকসমূহ
 Asher, Harvey. "The Kornilov Affair: A Reinterpretation." Russian Review (1970) 29#3 pp: 286-300. in JSTOR
 Katkov, George. Russia 1917, the Kornilov Affair: Kerensky and the Break-up of the Russian Army (Longman, 1980)
Mawdsley, Evan. The Russian Civil War (2008)
 White, James D. "The Kornilov affair—a study in counter‐revolution," Europe‐Asia Studies (1968) 20#2 pp 187–205.

Historiography
Moncure, James A. ed. Research Guide to European Historical Biography: 1450-Present (4 vol 1992) 3:1082-90
 Yang, Ho-Hwan. "Different Ways of Interpreting the Kornilov Affair: A Review of George Katkov's The Kornilov Affair: Kerensky and the Break-up of the Russian Army, London and New York: Longman, 1980" The SNU Journal of Educarion Research (1993) pp  17–28. online

বহিঃসংযোগ
 

১৮৭০-এ জন্ম
১৯১৮-এ মৃত্যু
রুশ কসাক
রুশ গৃহযুদ্ধের মানুষ
রুশ জেনারেল
রুশ গৃহযুদ্ধের ব্যক্তি
ক্রাস্নোদার

ক্রাস্নোদার ( ) হচ্ছে রাশিয়ার ক্রাস্নোদার ক্রাইয়ের একটি প্রশাসনিক কেন্দ্র। এটি কুবান নদীর তীরে অবস্থিত এবং কৃষ্ণ সাগরের ১৭৮ কিমি উত্তর-পশ্চিমে অবস্থিত। ২০১০ সালের লোকগণনা অনুসারে এখানকার লোকসংখ্যা ৭৪৪,৯৯৫ জন।

তথ্যসূত্র

বহিঃসংযোগ
Official website of Krasnodar City Administration and City Duma 
Krasnodar photographs 
Krasnodar news
News and events in Krasnodar
Old pictures of Yekaterinodar

 
রাশিয়ার শহর
রুশ শহর
শিরাহামা কেনকি

শীরাহামা কেনকি (白濱顕貴, ভিয়েতনামী: Bạch Tần Hiển Quý) ছিলেন একজন জাপানি জলদস্যু যিনি ১৬শ-শতকের শেষদিক এবং ১৭শ-শতকের প্রথমদিকে সক্রিয় ছিলেন। তিনি ছিলেন প্রথমদিককার একজন জাপানি যার সাথে দক্ষিণাঞ্চলের ভিয়েতনাম রাজ্যের জুয়েন লর্ড যোগাযোগ করতে সক্ষম হয়েছিলেন।

তিনি পাঁচটি জাহাজ নিয়ে সর্বপ্রথম ভিয়েতনামের উপকূলে ১৫৮৫ সালে আগমন করেন এবং তখন থেকে এলাকাটিতে জলদস্যুদের উপদ্রুপ এবং উপকূলীয় বন্দুকযুদ্ধ শুরু হয়। লর্ড জুয়েন হুয়াং-এর ষষ্ঠ পুত্রের নেতৃত্ত্বাধীন দশটি জাহাজের একটি বহর জলদস্যুদের তাড়া করে; ঘটনাচক্রে দুটি জলদস্যু জাহাজ ধ্বংস হয় কিন্তু শীরাহামা পালাতে সক্ষম হন। এটা বলা হয়ে থাকে যে, সেসময় তিনি পালাতে সক্ষম হয়েছিলেন কারণ পালানোর সময় তাকে পশ্চিমা বলে মনে করা হয়েছিল।

চৌদ্দ বছর পর ১৫৯৯ সালে শীরাহামার জাহাজ থুয়ান অ্যান উপকূলের কাছাকাছি বিধ্বস্ত হয়। স্থানীয় হাকিম জাহাজটিকে জলদস্যুদের জাহাজ মনে করেন এবং তিনি বিধ্বস্ত জাহাজে আক্রমণ করেন কিন্তু তিনি খুন হয়ে যান। শীরাহামা পরবর্তিতে গ্রেফতার হন এবং তাকে কারাগারে পাঠিয়ে দেওয়া হয়। জুয়েন হুয়ান সেসময় জাপানের নতুন সুগান তুকুগাওয়া ইয়াসুকে সরকারি পত্র প্রেরণ করেন এবং এটা থেকেই দুই সরকারের মধ্যে বন্ধুত্বপূর্ণ সম্পর্ক গড়ে উঠে এবং সেটি কয়েক দশক পর্যন্ত দীর্ঘস্থায়ী হয়েছিল।

তথ্যসূত্র

জাপানি জলদস্যু
১৬শ শতাব্দীতে জন্ম
২০১৪ ফিফা বিশ্বকাপ ব্রাজিল (ভিডিও গেম)

২০১৪ ফিফা বিশ্বকাপ ব্রাজিল (ইংরেজি: 2014 FIFA World Cup Brazil) ইএ স্পোর্টস কর্তৃক প্রকাশিত প্লেস্টেশন ৩ এবং এক্সবক্স ৩৬০-এর জন্যে ২০১৪ ফিফা বিশ্বকাপের আনুষ্ঠানিক ভিডিও গেম। এটি ২০১৪ সালের ১৫ এপ্রিল উত্তর আমেরিকায়, ১৭ এপ্রিল ইউরোপে ও অস্ট্রেলিয়ায় এবং ২৪ এপ্রিল ব্রাজিলে ও জাপানে ২০১০ সংস্করণ অনুযায়ী মুক্তি লাভ করে।

দলসমূহ এবং মাঠসমূহ 
এই গেম ২০৩টি জাতীয় দলসমূহকে ধারণ করেছে যারা ২০১৪ ফিফা বিশ্বকাপ বাছাইপর্বে অংশ নিয়েছে। ভুটান, ব্রুনেই, গুয়াম, মরিতানিয়া, মরিশাস এবং দক্ষিণ সুদানের জাতীয় দলসমূহ, যারা বিশ্বকাপের বাছাইপর্বে অংশগ্রহণ করে নি, তাদের এই গেমে পাওয়া যায় নি।

এই গেমে ২০১৪ ফিফা বিশ্বকাপে ব্যবহৃত ১২টি মাঠের, পাশাপাশি প্রতিটি বাছাইপর্ব অঞ্চল এবং "জাতিবাচক" স্টেডিয়ামগুলির একটি পরিসীমা অন্তর্ভুক্ত রয়েছে।

আরও দেখুন 
ফিফা ১৪

তথ্যসূত্র

বহিঃসংযোগ 

ভিডিও গেম
২০১৪-এর ভিডিও গেম
World Cup 2014
ইলেক্ট্রনিক আর্টসের ভিডিও গেম
প্লেস্টেশন ৩-এর ভিডিও গেম
ফিফা বিশ্বকাপ ভিডিও গেম
ব্স্তান-পা-র্গ্যাল-ম্ত্শান

ব্স্তান-পা-র্গ্যাল-ম্ত্শান () (মৃত্যু-১৬৪৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটত্রিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ব্স্তান-পা-র্গ্যাল-ম্ত্শান তিব্বতের কোংপো অঞ্চলের গ্রো-ম্দা' () নামক স্থানে জন্মগ্রহণ করেন। তিনি দ্বাগ্স-পো () এবং গ্যুমে মহাবিদ্যালয়ে শিক্ষালাভ করেন। তার অসাধারণ পান্ডিত্যের জন্য তিনি দ্বাগ্স-পো-ছোস-র্গ্যাল  () বা  দ্বাগ্স-পো অঞ্চলের ধর্মরাজা উপাধি লাভ করেন। শিক্ষা শেষ করে তিনি গ্যুমে মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬৪৩ খ্রিষ্টাব্দে তিনি দ্গা'-ল্দান বৌদ্ধবিহারের আটত্রিশতম প্রধান হিসেবে নির্বাচিত হন এবং পাঁচ বছর এই পদে থাকেন।

তথ্যসূত্র 

১৬৪৭-এ মৃত্যু
গানদেন ত্রিপা
দ্কোন-ম্ছোগ-ছোস-ব্জাং

দ্কোন-ম্ছোগ-ছোস-ব্জাং () (১৫৮৬-১৬৭৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনচল্লিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
দ্কোন-ম্ছোগ-ছোস-ব্জাং ১৫৮৬ খ্রিষ্টাব্দে তিব্বতের স্তোদ-লুং-ছু-ব্জাং () নামক স্থানে জন্মগ্রহণ করেন। তিনি ছু-ব্জাং () বৌদ্ধবিহার, দ্রেপুং বৌদ্ধবিহার বিশ্ববিদ্যালয়ের স্গো-মাং () মহাবিদ্যালয় এবং গ্যুতো মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে অধ্যাপনা করেন। ১৬৪৮ খ্রিষ্টাব্দে তিনি দ্গা'-ল্দান বৌদ্ধবিহারের উনচল্লিশতম প্রধান হিসেবে নির্বাচিত হন এবং সাত বছর এই পদে থাকেন। অবসরের পর তিনি জীবনের শেষ বছরগুলি মাল-গ্রো-রিন-ছেন-গ্লিং () এবং ব্দে-ছেন-গ্সাং-স্ঙ্গাগ্স-ম্খার () বৌদ্ধবিহারে অধ্যাপনা করে কাটান।

তথ্যসূত্র 

১৫৮৬-এ জন্ম
১৬৭৩-এ মৃত্যু
গানদেন ত্রিপা